بقالى فترة كبيرة مكتبتش مش عارف كل ما اقعد اكتب احس انى مكتئب وكل ما اجى اكتب فى موضوع ألاقى نفسى بفكر فى موضوع تانى مش عارف اكتب ع الأسعار اللى غليت وخلت الناس ماشية تكلم نفسها فى الشارع وخلت الناس بتشتغل شغلانتين وتلاتة وبالتالى بنفقد التربية فى البيوت لأنى الأب مبيشوفش عيالة ولا أتكلم عن أبو تريكة اللى عمل موقف معملوش الكبار ولا أتكلم عن بعثات تونس والمغرب والسودان اللى هددوا بالإنسحاب م البطولة لو أبو تريكة أتوقف ولا أتكلم عن الإسكندرية بموجها العالى وهواها اللى يرد الروح ولا أتكلم عن المحاصرين فى غزة ولا أتكلم عن الزحمة اللى فى القاهرة اللى خلت المشوار اللى بياخد نص ساعة بقى بياخد ساعتين وتلاتة ولا أتكلم عن صاحبنا اللى قعدنا نتريق عليه عشان قال ان كابل النت اتقطع وفى الاخر كلامه طلع صح.